A touz ceus qui verront ou orront ces presentes lettres, Robert, dux de Bourgoigne, salut. Nous fesons a savoir que nous avons eu et receu en deniers bien et loiaument nombrez et contez dis mile libr. de tornois de nostre très haut et très chier seigneur Philippe par la grâce de Dieu, roi de France, par la main du tresorier du Temple de Paris, la quele summe d’argent notre sires li Rois devant dis nous avoit fet promettre en mariage aveques notre très chière fame, sa suer, des queus dis mile libr. de tornois nous quitons à touz jors mes nostre seigneur le Roi devant dit et ses hoirs et ses successeurs, e prometons en bone foi que en contre ceste quitance, nous ne vendrons jamés ne par nous ne par autres. En tesmoing de la quele chose nous avons fet seeler ces presentes lettres de notre seel. Ce fut doné à Paris, en l’an de l’Incarnation Notre Seigneur mil deus cens soissante e treze, ou mois de juignet.